**Kunfehértó Község Polgármesterének**

**ELŐTERJESZTÉSE**

Képviselő-testület 2017. június 28-i ülésére

**Köszolg SC-vel kötött közfeladat-átruházási megállapodás felbontása tárgyában**

**Tisztelt Képviselő-testület!**

Kunfehértó Község Önkormányzata 2016. május 10. napján közfeladat-átruházási megállapodást kötött a KÖSZOLG Sport Clubbal. A KÖSZOLG SC elnöke Lakos Dénes 2017. 06.20. napján levélben tájékoztatta az Önkormányzatot, hogy a szerződésben rögzített feladatokat a Sport Club nem tudja teljesíteni, a szerződés okafogyottá vált.

A fentiek alapján javaslom a Képviselő-testületnek a közfeladat-átruházási megállapodás közös megegyezéssel történő megszűntetését.

**HATÁROZATI JAVASLAT:**

**Kunfehértó Község Önkormányzatának Képviselő-testülete a KÖSZOLG Sport Club (székhely: 6413 Kunfehértó, II. kerület. 2.) és az Önkormányzat között 2016. május 10. napján kötött Közfeladat-Átruházási Megállapodást közös megegyezéssel 2017. június 28. napjával megszünteti.**

**Határidő:** 2017. június 21.

**Felelős:** Huszár Zoltán polgármester

**Értesülnek:** Kristóf Andrea jegyző, általa: Közszolg SC.

Kunfehértó, 2017. június 21.

 (: Huszár Zoltán :)

 polgármester

KÖZFELADAT -ÁTRUHÁZÁSI MEGÁLLAPODÁS KÖZÖS MEGEGYEZÉSSEL TÖRTÉNŐ MEGSZÜNTETÉSE

Amely létrejött egyrészről :

Kunfehértó Község Önkormányzata (székhelye: 6413 Kunfehértó, Szabadság tér 8. , törzskönyvi szám: 724991, adószám: 15724997-2-03, képviseli: Huszár Zoltán polgármester)

másrészről:

Köszolg Sport Club Kunfehértó (székhelye: 6413 Kunfehértó, II. körzet 2., nyilvántartási száma: 0300/Pk.60050/1991, adószáma:19046165-1-03, képviseli: Lakos Dénes elnök)

Együttesen Felek között, alulírott helyen és időben az alábbi feltételek szerint:

1.Előzmények: Kunfehértó Község Önkormányzata és Köszolg Sport Club között 2016. május 10. napján határozott időtartamra 2017. december 31. napjáig Közfeladat-Átruházási Megállapodás jött létre közfeladatok biztosítására ( a helyi sport,- és ifjúsági terület közfeladataihoz kapcsolódóan közösségi sportesemények szervezése, a helyi sport-, és ifjúsági terület közfeladataihoz kapcsolódóan gyermek és ifjúsági sportszakkör szervezése, gondoskodás a gyermekek utánpótlás-neveléséről és korosztályos versenyeztetéséről)

2.Felek megállapodnak abban, hogy az 1. pontban írt Közfeladat-Átruházási Megállapodást közös megegyezésük alapján 2017. június 28. napjával megszüntetik.

3. Felek egyezően nyilatkoznak, hogy közöttük a fenti megállapodással kapcsolatosan semmiféle elszámolási kötelezettség nem keletkezett. Felek kötelezettséget vállalnak arra, hogy ezen jogviszonyból eredően egymással szemben további követelést a jövőben sem támasztanak.

 4. Felek jelen Közfeladat-Átruházási Megállapodást megszűntető szerződésüket képviselőik által elolvasás és értelmezés követően, mint akaratukkal mindenben megegyezőt helybenhagyólag aláírták.

Kunfehértó, 2017. június 28.

 ……………………………………………… ………………………………………………….

 Huszár Zoltán Lakos Dénes

 polgármester elnök

 Kunfehértó Község Önkormányzata Köszolg Sport Club

Pénzügyi ellenjegyző:………………………………

 Gömzsik László

 pénzügyi referens

 Kunfehértói Polgármesteri Hivatal